Обучението по Медицина на бедствените ситуации е насочено към изучаване на най-често срещаните бедствени ситуации и ролята на медицинските екипи за тяхното ликвидиране. Студентите се запознават с патогенезата, клиниката, диагностиката, първата помощ и лечението на най-важните от аварийна гледна точка химични агенти.

Изучават се радиационните аварии и защитните мероприятия при тях, особеностите на биологичния ефект при външно облъчване с йонизиращи лъчения, основните принципи на радиотоксикологията, като инкорпорация на радиоактивни вещества, методи на декорпорация и йодна профилактика.

Студентите се запознават с основните организационни проблеми при медицинското осигуряване на бедствените ситуации, триаж на пострадалите, основните сортировъчни признаци и групи, тагиране и хигиенно-противоепидемично осигуряване.